《蝶轩读易几》
宋代·舒岳祥

负薪收芋栗，扪虱曝荆扉。
落日乌行乱，清霜杏叶飞。
岁穷终有复，人老自知非。
兀兀窗西夜，吾方理易几。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。